NKVD

**Nõukogude Liidu Siseasjade Rahvakomissariaat** (vene keeles Народный комиссариат внутренних дел СССР), lühend **NKVD** (vene keeles НКВД СССР *NKVD SSSR*), oli Nõukogude Liidu riikliku julgeoleku ja sisejulgeoleku: korrakaitse-, elanikkonna poliitilise järelevalve-, luure- ning kinnipidamisasutuste valve ja kinnipeetavate sunnitööle rakendamise eest vastutanud asutus.

Siseasjade Rahvakomissariaat, algselt *VSFNV Siseasjade Rahvakomissariaat* (*Народный Комиссариат Внутренних Дел РСФСР*, lühend *НКВД РСФСР*), moodustati 10. novembril (28. oktoobril vkj) 1917 II Ülevenemaalise Nõukogude kongressi dekreedi (*"Об учреждении Совета Народных Комиссаров"*, "Rahvakomissaride Nõukogu asutamisest") alusel.

1946. aasta märtsis nimetati kõik rahvakomissariaadid ümber ministeeriumiteks ning NKVD-st sai Nõukogude Liidu Siseministeerium (MVD)

## Ülesanded ja asukoht
Nõukogude Liidu Siseasjade Rahvakomissariaadi olulisemad funktsioonid olid:
* riikliku julgeoleku kaitse (NSV Liidu Siseasjade Rahvakomissariaadi Riikliku Julgeoleku Peavalitsus;
* avaliku korra kaitse (miilits);
* riigipiiri kaitse ja valvamine,
* eriti tähtsate tööstusettevõtete ja
* raudteerajatiste sõjaväeline valve(julgeolek raudteel ning laevanduses);
* piirkondlik õhukaitse,
* maanteede haldamine,
* süüdimõistetute laagrites kinnipidamine ja nende töölerakendamine (GULAGi laagrite süsteem),
* ulatuslike majandustööde teostamine, kinnipeetute tööjõuga Belomorkanal, Moskva-Volga kanal
* sõjavangide ja interneeritute valve, kontroll ja filtratsioon (GUPVI laagrite süsteem)
* uute NSVL kaug-põhjapiirkondade hõlvamine,
* arhiivinduse juhtimine ja perekonnaseisuaktide teostamine.

NSV Liidu Siseasjade Rahvakomissariaadi peakorter asus Moskvas Lubjanka väljakul asuvas hoonekompleksis.

## Juhid ja organisatsioon

10. juulil 1934 loodi seniste NSV Liidu liiduvabariikide Rahvakomissaride nõukogude allunud Siseasjade Rahvakomissariaatide asemel NSV Liidu Kesktäitevkomitee otsusega NSV Liidu Rahvakomissaride Nõukogu liikmele NSV Liidu siseasjade rahvakomissarile alluv NKVD, millele allusid struktuuriüksustena NSV Liidu liiduvabariikide NKVD-d.

### Struktuur seisuga 1. jaanuar 1944
* NSVL NKVD sekretariaat / Секретариат НКВД СССР (С.С. Мамулов)
* NSVL NKVD sekretariaadi Inspekteerimis-kontrollgrupp ja NSVL NKVD juures asuva ohvitseride grupp /Контрольно-инспекторская группа Секретариата НКВД СССР и группа офицеров при Наркоме внутренних дел СССР.
* NSVL NKVD vastuluure osakond "SMERŠ" / Отдел контрразведки НКВД СССР «Смерш» (С.П. Юхимович)
* NSVL NKVD valitsusside vägede valitsus / Управление войск Правительственной связи НКВД СССР (П.Ф. Угловский)
* NSVL NKVD kodutuse ja laste järelevalvetuse vastu võitlemise osakond / Отдел НКВД СССР по борьбе с детской беспризорностью и безнадзорностью (Ф.А. Леонюк)
* 1 Spetsosakond (arvestus ja statistika) /1 с/о (учетно-статистический) (А.С. Кузнецов)
* 2 Spetsosakond (šifreerimisosakond) / 2 с/о (шифровальный) (А.А. Воробьев)
* 3 Spetsosakond / 3 с/о (Гохран) (В.Н. Владимиров)
* 4 Spetsosakond / 4 с/о (ОТБ) (В.А. Кравченко)
* 5 Spetsosakond (kontroll gaasinmaskide töötmisel)/ 5 с/о (контроль за производством противогазов) (П.М. Сиденко)
* Tegutseva Punaarmee tagala kaitse NKVD vägede Peavalitsus / Главное управление войск НКВД по охране тыла Действующей Красной Армии (И.М. Горбатюк)
* Piirivalvevägede Peavalitsus / Главное управление погранвойск (Н.П. Стаханов)
* Sisevägede Peavalitsus / Главное управление внутренний войск (И.С. Шередега)
* NSVL NKVD sõjaliste õppeasutuste Valitsus / Управление военно-учебных заведений войск НКВД СССР (А.И. Гульев)
* Eriti tähtsate tööstusobjektide valve NSVL NKVD vägede Valitsus / Управление войск НКВД СССР по охране особо важных промышленных предприятий (А.С. Сироткин)
* Konvoivägede Valitsus/ Управление конвойных войск (М.С. Кривенко)
* Raudteeehitiste valve NKVD vägede Valitsus/ Управление войск НКВД по охране железнодорожных сооружений (Т.Ф. Филиппов)
* Sõjaväevarustuse Peavalitsus / Управление военного снабжения (А.А. Вургафт)
* NSVL NKVD vägede finantsosakond / Финансовый отдел войск НКВД СССР (А.В. Филимонов)
* NSVL NKVD sõjavangide ja interneeritute Valitsus / Управление НКВД СССР по делам о военнопленных и интернированных (И.А. Петров)
* Miilitsa Peavalitsus / Главное управление милиции (А.Г. Галкин)
* Vanglate Peavalitsus / Тюремное управление (М.И. Никольский)
* Tuletõrje Peavalitsus / Главное управление пожарной охраны (П.М. Богданов)
* Kohaliku õhukaitse Peavalitsus/ Главное управление местной противовоздушной обороны (В.В. Осокин)
* Maanteede Peavalitsus / ГУШОСДОР (К.А. Павлов)
* Eriehitus / Особстрой (А.П. Лепилов)
* Banditismi vastu võitlemise osakond / Отдел по борьбе с бандитизмом (А.М. Леонтьев)
* valitsuse KS-kõrgsagedusliku side osakond / Отдел Правительственной ВЧ-связи (М.А. Андреев)
* Riiklike arhiivide Valitsus / Управление госархивов (И.И. Никитинский)
* Majandusvalitsus / ХОЗУ (Ю.Д. Сумбатов)
* NSVL NKVD keskne finantsosakond / Центральный финансовый отдел НКВД СССР (Л.И. Берензон)
* NSVL NKVD Kaadrite osakond / Отдел кадров НКВД СССР (Б.П. Обручников)
* Lennuväljade ehitamise Peavalitsus/ Главное управление аэродромного строительства (Л.Б. Сафразьян)
* Laagrite valitsus / ГУЛАГ (В.Г. Наседкин)
* Tööstusehituse Peavalitsus / Главпромстрой (Г.М. Орлов)
* Mäe- ja metallurgiatööstuse laagrite Peavalitsus / Главное управление лагерей горно-металлургической промышленности (П.А. Захаров)
* Metsatööstuse laagrite Peavalitsus / Управление лагерей лесной промышленности (М.М. Тимофеев)
* Raudteede ehituslaagrite Peavalitsus / Главное управление лагерей железнодорожного строительства (Н.А. Френкель)
* NSVL NKVD materiaal-tehnilise varustamise Valitsus / Управление материально-технического снабжения НКВД СССР (В.А. Поддубко)
* NSVL NKVD Vedude osakond / Отдел перевозок НКВД СССР (Д.В. Аркадьев)
* NSVL NKVD Plaaniosakond / Плановый отдел НКВД СССР (Б.С. Вайнштейн)
* Dalstroi / Дальстрой (И.Ф. Никишов)
* NSVL NKVD Hävituspataljonide Staap / Штаб истребительных батальонов НКВД СССР (П.Л. Трофимов)
* NSVL NKVD juures asuva Erinõupidamiste sekretariaat / Секретариат Особого совещания НКВД СССР (В.В. Иванов)
* NSVL NKVD Autotranspordi sektor/ Автотранспортный сектор НКВД СССР.

## NSV Liidu NKVD tegevus välisriikide suhtes
1938. aastal poliitiliste repressioonide kartuses NSV Liidust emigreerunud riikliku julgeoleku majori Aleksandr Orlovi poolt 15. veebruaril 1957 Ameerika Ühendriikide Senati Erikomisjoni ees antud tunnistuste kohaselt oli NSV Liidus 1938. aastaks välja kujunenud 8 peamist tegevussuunda:
# Diplomaatiline luure, teabe kogumine kapitalistlike riikide kavatsustest ning omavahelistest suhetest. Peamine ülesanne ära arvata kapitalistlike riikide kavatsused NSV Liidu suhtes;
# Sõjaline luure, maksimaalse teabe kogumine Lääne ja Ida riikide maade sõjalisest potentsiaalist, samuti leiutistest sõjalises valdkonnas sh. uutest relvastusliikidest, uutest allveelaevadest, uutest pommiliikidest jne.;
# Tööstusspionaaž (teadus-tehniline luure), teabe kogumine läänes (esmajoones Ameerikas) kasutatavate uute leiutiste kohta;
# Majandusluure, teabe kogumine NSV Liidu poolt lääneriikidega sõlmitavate kaubatehingute tausta ning majandusliku tasuvuse ning kasulikkuse kohta;
# Desinformatsioonitegevus, teabekogumine ning valeandmete levitamine NSV Liidu kavatsustest ja selle kinnitamiseks võltsitud dokumentide levitamine;
# Välisriikide poliitika mõjutamine, teabe kogumine ja mõjuagentide värbamine ning nende kaudu NSV Liidule vajalike poliitiliste otsuste saavutamine;
# Välisriikide valitsuse mõjutamine, välisriikide valitsuse otsuste mõjutamine, nende maade riigivalitsusorganites olevate nõukogude agentide kaudu;
# Diversiooni- ehk partisanitegevus, mis on suunatud sõjaliste objektide, arsenalide, sõjalaevade jms vastu, milleks kasutati väljaõppelaagrid, kus valmistati ette luure-diversioonigruppe;

## NKVD tegevus nõukogude võimu vastaste suhtes
* 7. veebruar 1921, tapeti Hiinas Shuidingi linnas Tšekaa erigrupi poolt, mida juhendas Tšekaa esindaja Turkestanis Jēkabs Peterss, kindralleitnant Aleksandr Dutov;
* augustis 1925 mürgitati Saksamaal Mainzi linnas endine Punaarmee Luurevalitsuse kaastöötaja Austrias V. Nesterovitš (Jaroslavski), kes pärast Kominterni poolt organiseeritud Bulgaaria riigipöördeks organiseeritud paljude inimohvitega Sofia peakatedraali õhkimist ei naasnud enam Nõukogude Liitu;
* detsembris 1925 mürgitati endine OGPU illegaalne resident Baltimaades Ignati Dzevaltovsky, kes 1925. aastal ei naasnud Nõukogude Liitu;
* 26. mail 1926 tapeti Prantsusmaal Pariisis Ukraina Rahvavabariigi peahetman Sõmon Petljura;
* 26. jaanuaril 1930 rööviti (Jakov Serebrjanski juhtimisel) Prantsusmaal Pariisis ja tapeti Vene Üldsõjalise Liidu juht kindral Aleksandr Kutepov;
1932. aastal moodustati kolm eriõppeasutust luure-diversioonialase ettevalmistuse andmiseks: 2 kooli Punaarmee Staabi IV Valitsuse ja 1 (Harkovis) OGPU alluvusega, mis valmistas ette diversante illegaale.

13. juunil 1934 allutati otse NKVD Sekretariaadile NKVD juures asuv Eriotstarbeline grupp (Спецгруппа особого назначения при НКВД СССР - СГОН), Jakov Serebrjanski (Bergman) juhtimisel, mille alluvuses moodustatakse 20 residentuuri maailma erinevates maades (Euroopa, Aasia ja Ameerika) ning mille juures asub ka illegaalsete luurajate-diversantide kool;
* 1934. aastal tapeti Ameerika Ühendriikides New Yorgis OGPU resident Ameerika Ühendriikides Valentin Markin;
* 1935. aastal Prantsusmaal Pariisis kukkus selgitamata asjaoludel Eiffeli torni vaateplatvormilt alla OGPU poolt Lev Trotskit jälgima saadetud, kuid Trotski poliitilist platvormi toetama asunud Jakov Bjumkini onu/tädipoeg *A.Birger* (Aleksei Maksimov);
* 21. jaanuaril 1937 tapeti Pariisi lähedal Boulogne'i metsas Prantsusmaal viibiv nõukogude väliskaubanduse panga direktori asetäitja Dmitri Naršavin, kes avaldas ajakirjanduses andmeid seoses Nõukogude Liidus läbiviidava suure terroriga, "Paralleelse nõukogudevastase trotskistliku keskuse" süüasjas süüdi mõistetud ja hukatud kommunistide kaitseks;
* 1937. aastal rööviti Prantsusmaal Pariisis (J. Serebrjanski asetäitja Naum Eitingoni juhtimisel) ja viidi salaja Nõukogude Liitu, kus hukati 1939. aastal kindral Jevgeni Miller;
* 1937. aastal tapeti (hilisema nõukogude välisluure juhi Aleksandr Korotkovi juhtimisel) Pariisis Nõukogude Liidust 1930. aastal põgenenud OGPU Teherani resident Georgi Agabekov;
* 1937. aastal tapeti Ameerika Ühendriikides New Yorgis nõukogude luurega kaastööst keeldunud ameeriklanna Juliet Stuart Poyntz;
* 1937. aastal kavandati J. Serebrjanski juhtimisel Lev Trotski poja Lev Sedovi röövi Prantsusmaal Pariisis, kuid Sedov suri ootamatult pimesooleoperatsiooni tulemusena Pariisi haiglas;
* 1937. aasta suvel nõukogude luure agendi Josifas Grigulevičiuse juhtimisel vabastati Hispaania kodusõja käigus vangistatud Hispaania anarhistide liider Andrés Nin, kes tapeti tema ja kommunistide ainuvõimu vastase tegevuse eest, samuti Kurt Landau, Kamillo Berneri;
* 5. september 1937 tapeti Šveitsis Lausanne'is NKVD illegaalist võitleja-terrorist Sergei Spigelglasi poolt Nõukogude Liidust põgenenud sõjaväeluure ülema asetäitja ja OGPU residendi Nathan Porezky/Ingazy Reiss;
* 23. mail 1938 tappis NKVD illegaalist võitleja-terrorist Pavel Sudoplatov Hollandis Rotterdamis pommiga kommikarbis Ukraina rahvuslaste liikumise OUN-i liidri Jevgeni Konovaletsi.
* 13. juuli 1938 tapeti Prantsusmaal Pariisis (Aleksandr Korotkovi juhtimisel) trotskistliku IV Internatsionaali asutamiskongressi ette valmistav IV Internatsionaali sekretär ja trotskistliku liikumise Euroopa organisatsiooni juht Rudolf Klement, kelle surnukeha leiti Seine'i jõest;
* 24. mail 1940 tehti esimene ebaõnnestunud atentaat Lev Trotskile (Operatsioon Utka) David Alfaro Siqueirose juhtimisel;
* 20. august 1940 Mehhiko tappis NKVD illegaalist võitleja-terrorist hispaanlane Ramón Mercader (Operatsioon Ema) käigus Naum Eitingoni juhtimisel jääkirkaga 1929. aastal NSV Liidust välja saadetud, kuid Jossif Stalini võimu vastast poliitilist võitlust jätkava Lev Trotski;
* 10. veebruar 1941 Ameerika Ühendriikides Washingtonis avastati hotellis suletud toast kuulihaavaga NSV Liidust 1937. aastal põgenenud sõjaväeluure Lääne-Euroopa residendi Walter Krivitski surnukeha;

## Teenistus NKVD-s ja selle allüksustes
### NKVD töötajate auastmed ja eriauastmed
NSV Liidu Siseasjade rahvakomissariaat ja selle allüksused olid üles ehitatud sõjaväelise struktuurina, samuti allusid NKVD töötajad sõjaväemäärustele, sellest tulenevate kohustuste ja õigustega. Kuigi NKVD struktuur hõlmas väga erinevaid tegevusvaldkondi, siis omasid sõjaväelisi ja hiljem ka eriauastmeid esmapilgul ka sõjaväeteenistustega mitteseotud isikud, näiteks kinnipidamiskohtade valitsuses GULAG-is ja mujal, kuid lähtuvalt NSV Liidu kaadripoliitikast, kus "kaadrid otsustavad kõik", suunati enda suutlikkust tõestanud NKVD ametnikud olenemata erialasest ettevalmistusest kommunistlikule parteile sel konkreetsel ajal vajalikku rahvamajandusharusse.

Pärast 1934. aastal NKVD koosseisus alustatud struktuurimuudatuste jätkuna tehti 1935. aasta sügisel ka "NSV Liidu Siseasjade Rahvakomissariaadi Riikliku Julgeoleku Peavalitsuse töötajate teenistuse põhimäärus" ning kehtestati senisest sõjaväelistest auastmetest erinevad personaalsed auastmed.

NSV Liidu Siseasjade Rahvakomissariaadi sõjavägede lojaaluse ja sõjalise vastuluurega tegeleva Eriosakonna töötajad, kasutasid aga vastavalt NSV Liidu Kaitse Rahvakomissariaadi ja NKVD ühiskäskkirja alusel "nende poolt teenindatavate sõjaväeosade eraldusmärke/vormi ning poliittöötajate auastmeid.

### Ülejooksikud ja põgenikud, NKVD-st
* 1938, Genrih Ljuškov (*Люшков Генрих Самойлович*), Sergei Kirovi tapmise uurija 1934. aastal ja NKVD Kaug-Ida valitsuse ülem põgenes 1938. aastal Jaapanisse;

## Vaata ka
* NSV Liidu Siseasjade Rahvakomissariaadi 4. valitsus ja NSV Liidu Riikliku Julgeoleku Rahvakomissariaadi 4. valitsus
* Eesti NSV Siseasjade Rahvakomissariaat
* Kommunistlik kuritegu
* Suur terror

## Viited

## Kirjandus
* А. И. Кокурин - Н. В. Петров, Лубянка ВЧК-ОГПУ-КВД-НКГБ-МГБ-МВД-КГБ 1917–1960 Справочник, МЕЖДУНАРОДНЫЙ ФОНД «ДЕМОКРАТИЯ», МОСКВА 1997
* Aleksandr Solženitsõn, Gulagi arhipelaag (1. osa), Eesti Raamat, 1990;
* Aleksandr Solženitsõn, Gulagi arhipelaag (2. osa), Eesti Raamat, 1990;
* Aleksandr Solženitsõn, Gulagi arhipelaag (3. osa), Eesti Raamat, 1990;

## Välislingid

* Биографический справочник